**APSTIPRINĀTS**

Rēzeknes novada pašvaldības

Maltas pagasta pārvaldes

iepirkumu komisijas sēdē

2016.gada 1.aprīlī

( protokols Nr.4)

## RĒZEKNES NOVADA PAŠVALDĪBAS

## MALTAS PAGASTA PĀRVALDES

## IEPIRKUMA

(Publisko iepirkumu likuma 8.2 panta kārtībā)

**„Mīkstā inventāra iegāde Maltas vidusskolas vajadzībām”**

(identifikācijas Nr. RNP MPP 2016/4)

**NOLIKUMS**

Maltā, 2016.

1. **VISPĀRĪGA INFORMĀCIJA**
	1. Pasūtītājs: Rēzeknes novada pašvaldības Maltas pagasta pārvalde, reģistrācijas Nr.90000048449, adrese: Skolas iela 24, Malta, Maltas pagasts, Rēzeknes novads.
	2. Kontaktpersona par iepirkuma nolikuma prasībām: Jeļena Šņukute, tālr.64634368, e-pasts: jelena.snukute@malta.lv.
	3. Kontaktpersona par tehniskajā specifikācijā iekļautajām prasībām: Anatolijs Jasinskis mob.29945881.
	4. Iepirkuma identifikācijas numurs: RNP MPP 2016/4.
	5. Iepirkuma nolikuma saņemšanas kārtība:
		1. Ar nolikumu var iepazīties Maltas pagasta pārvaldes mājaslapā internetā: [www.malta.lv](http://www.malta.lv/) sadaļā „Iepirkumi”.
		2. Iepirkuma nolikumu papīra formātā var saņemt Maltas pagasta pārvaldē, 19.kabinetā darba laikā no plkst.8-00 līdz plkst.12-00 un no plkst.13-00 līdz plkst.17-00.
	6. Piedāvājumu iesniegšana:
		1. Piedāvājumu iesniegšanas vieta – Rēzeknes novada pašvaldības Maltas pagasta pārvalde, 19.kabinets, Skolas ielā 24, Malta, Maltas pagasts, Rēzeknes novads, LV- 4630.
		2. Piedāvājumu iesniegšanas termiņš: **līdz 2016.gada 15.aprīlim plkst.10-00**. **Piedāvājumu atvēršanas sanāksme netiek rīkota**.
		3. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai līdz nolikuma 1.6.2.apakšpunktā noteiktajam termiņam.
	7. Prasības attiecībā uz piedāvājumu noformējumu:
		1. Pretendentam jāiesniedz piedāvājums aizlīmētā un apzīmogotā aploksnē nolikuma 1.6.1.apakšpunktā norādītajā vietā līdz nolikuma 1.6.2.apakšpunktā noteiktajam termiņam.
		2. Uz aploksnes jānorāda:

1.7.2.1.pasūtītāja nosaukums un adrese;

1.7.2.2.Piedāvājums iepirkumā „Mīkstā inventāra iegāde Maltas vidusskolas vajadzībām” (identifikācijas Nr. RNP MPP 2016/4), **neatvērt līdz 2016.gada 15.aprīlim plkst.10-00**;

1.7.2.3.piedāvājuma iesniedzēja pilns nosaukums un juridiskā adrese.

* + 1. Piedāvājumā jāiekļauj visi nolikuma 4.punktā paredzētie dokumenti.
		2. Piedāvājums jāiesniedz vienā eksemplārā kā viens dokumentu kopums.
		3. Iesniedzamos dokumentus paraksta persona, kurai ir paraksta tiesības, vai pilnvarota persona.
		4. Ja dokumentus paraksta pilnvarota persona, piedāvājumam pievieno pilnvaras oriģinālu vai apliecinātu kopiju.
		5. Visiem dokumentiem jābūt sastādītiem latviešu valodā (vai ar pievienotu pretendenta apliecinātu tulkojumu latviešu valodā), piedāvājuma dokumentiem jābūt cauršūtiem vai caurauklotiem tā, lai dokumentus nebūtu iespējams atdalīt, lapām jābūt sanumurētām. Iesniegtajām dokumentu kopijām jābūt apliecinātām.
		6. Visas piedāvājumā ietvertās cenas jānorāda *euro* bez un ar pievienotās vērtības nodokli (turpmāk – PVN), kā arī kopsumma bez PVN un ar PVN.
		7. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **INFORMĀCIJA PAR IEPIRKUMA PRIEKŠMETU**
	1. Iepirkuma (līguma) priekšmets ir mīkstā inventāra iegāde Maltas vidusskolas vajadzībām, saskaņā ar Tehnisko specifikāciju (nolikuma pielikums Nr.2).
	2. Iepirkuma priekšmets: CPV kods: **39500000-7** (Tekstilpreces).
	3. Pretendentam piedāvājums jāiesniedz par visu iepirkuma apjomu.
	4. Katrs pretendents var iesniegt tikai vienu piedāvājumu. Vienā piedāvājumā nedrīkst būt vairāki tehnisko vai finanšu piedāvājumu varianti.
	5. Mīkstā inventāra piegādes vieta:Maltas vidusskola, Skolas ielā 5, Malta, Maltas pagasts, Rēzeknes novads.
	6. Līguma izpildes laiks: **līdz 2016.gada 20.maijam**.
2. **PRASĪBAS PRETENDENTIEM**
	1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
	2. Pretendentam pēdējo 3 (trīs) gadu laikā jābūt pieredzei ar iepirkuma priekšmetu saistītā jomā.
	3. Pretendents tiek izslēgts no dalības iepirkumā jebkurā no šādiem Publisko iepirkumu likuma 8.2 panta piektajā daļā minētajiem gadījumiem:

3.3.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

3.3.2.ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

3.3.3.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 8.2 panta piektās daļas [1.](http://likumi.lv/doc.php?id=133536#p1) un [2.punktā](http://likumi.lv/doc.php?id=133536#p2) minētie nosacījumi.

1. **IESNIEDZAMIE DOKUMENTI**

4.1.Pretendenta iesniedzamie atlases dokumenti.

* + 1. Pretendenta pieteikums dalībai iepirkumā atbilstoši noteiktajai formai (nolikuma pielikums Nr.1).

4.1.2. Informācija par pretendenta pēdējo 3 (triju) gadu laikā (2013.-2015.gadā) veiktajām līdzīgām pēc rakstura un apjoma (līgumcenas) piegādēm atbilstoši nolikuma 3.2.punkta prasībām, saskaņā ar nolikuma pielikumu Nr.3.

4.2. Tehniskais un finanšu piedāvājums atbilstoši noteiktajai formai (nolikuma pielikums Nr.4).

**5. PIEDĀVĀJUMA IZVĒLES KRITĒRIJS**

* 1. Piedāvājuma izvēles kritērijs ir **piedāvājums ar viszemāko cenu**, kas atbilst nolikumā un Tehniskajā specifikācijā (nolikuma pielikums Nr.2) noteiktajām prasībām.

**6. PIEDĀVĀJUMU NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA**

* 1. Piedāvājumu noformējuma pārbaudi, pretendentu atlasi un piedāvājumu vērtēšanu iepirkumu komisija (turpmāk – komisija) veic slēgtās sēdēs.
	2. Komisija pārbauda, vai iesniegtie piedāvājumi noformēti atbilstoši nolikumā un normatīvajos aktos noteiktajām prasībām. Noformēšanas prasībām neatbilstošie piedāvājumi var tikt noraidīti un tālāk nevērtēti.
	3. Komisija pārbauda, vai piedāvājumus iesniegušie pretendenti atbilst nolikumā izvirzītajām kvalifikācijas prasībām. Komisija noraida un tālāk neizskata kvalifikācijas prasībām neatbilstošo pretendentu piedāvājumus.
	4. Komisija pārbauda, vai iesniegtie piedāvājumi atbilst nolikumā un Tehniskajā specifikācijā noteiktajām prasībām. Nolikumam un/vai Tehniskajai specifikācijai neatbilstošie piedāvājumi tiek noraidīti.
	5. Komisija salīdzina nolikumā un Tehniskajā specifikācijā noteiktajām prasībām atbilstošo piedāvājumu cenas unpar uzvarētāju iepirkumā atzīst to pretendentu, kurš piedāvā **viszemāko cenu**.
	6. Pirms pretendentu atbilstības pārbaudes nolikumā izvirzītajām kvalifikācijas prasībām iepirkumu komisija pārbauda, vai kāds no pretendentiem nav izslēdzams no dalības iepirkumā Publisko iepirkumu likuma 8.2 panta piektās daļas 1., 2. vai 3.punktā minēto apstākļu dēļ.
	7. Lai veiktu nolikuma 6.6.punktā minēto pārbaudi, iepirkumu komisija:

6.7.1.attiecībā uz Latvijā reģistrētu vai pastāvīgi dzīvojošu pretendentu un Publisko iepirkumu likuma 8.2 panta piektās daļas 3.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

6.7.1.1.par Publisko iepirkumu likuma 8.2 panta piektās daļas 1.punktā minētajiem faktiem – no Uzņēmumu reģistra;

6.7.1.2.par Publisko iepirkumu likuma 8.2 panta piektās daļas 2.punktā minēto faktu – no Valsts ieņēmumu dienesta. Komisija attiecīgo informāciju no Valsts ieņēmumu dienesta ir tiesīga saņemt, neprasot pretendenta un Publisko iepirkumu likuma 8.2 panta piektās daļas 3.punktā minētās personas piekrišanu;

6.7.2.attiecībā uz ārvalstī reģistrētu vai pastāvīgi dzīvojošu pretendentu un Publisko iepirkumu likuma 8.2 panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Publisko iepirkumu likuma 8.2 panta piektās daļas 3.punktā minēto personu neattiecas Publisko iepirkumu likuma 8.2 panta piektajā daļā noteiktie gadījumi. Termiņu izziņas iesniegšanai iepirkumu komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, komisija to izslēdz no dalības iepirkumā.

6.8. Atkarībā no atbilstoši nolikuma 6.7.1.2.apakšpunktam veiktās pārbaudes rezultātiem iepirkumu komisija:

6.8.1.neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Publisko iepirkumu likuma 8.2 panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

6.8.2.informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Publisko iepirkumu likuma 8.2 panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 (desmit) dienas pēc informācijas izsniegšanas vai nosūtīšanas dienas – apliecinājuma iesniegšanai. Pretendents, lai apliecinātu, ka tam un Publisko iepirkumu likuma 8.2 panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, komisija pretendentu izslēdz no dalības iepirkumā.

* 1. Triju darbdienu laikā pēc lēmuma pieņemšanas iepirkumu komisija informē visus pretendentus par iepirkumā izraudzīto pretendentu, kā arī pasūtītāja mājaslapā internetā nodrošina brīvu un tiešu elektronisku pieeju lēmumam par uzvarētāja noteikšanu iepirkumā.
1. **IEPIRKUMA LĪGUMS**
	1. Pasūtītājs slēdz iepirkuma līgumu ar iepirkumu komisijas izraudzīto pretendentu.
	2. Iepirkuma līgums tiek noslēgts, ievērojot nolikumā noteiktās prasības, atbilstoši izraudzītā pretendenta piedāvājumam.
	3. Ja izraudzītais pretendents atteicas slēgt līgumu, komisija ir tiesīga pieņemt lēmumu slēgt iepirkuma līgumu ar nākamo nolikuma prasībām atbilstošo pretendentu, kurš ir piedāvājis zemāku līgumcenu.
2. **PRETENDENTA PIENĀKUMI UN TIESĪBAS**
	1. Pretendentam ir pienākums pirms piedāvājuma sagatavošanas rūpīgi iepazīties ar visiem iepirkuma nolikuma un tā pielikumu nosacījumiem.
	2. Pretendentam ir tiesības līdz piedāvājumu iesniegšanas termiņa beigām mainīt vai atsaukt iesniegto piedāvājumu.
3. **IEPIRKUMU KOMISIJAS PIENĀKUMI UN TIESĪBAS**
	1. Komisijai ir pienākums pārbaudīt un vērtēt saņemtos piedāvājumus, saskaņā ar Publisko iepirkumu likuma un iepirkuma nolikuma prasībām.
	2. Komisijai ir tiesības pārbaudīt pretendenta sniegto informāciju publiski pieejamās datu bāzēs vai kompetentās institūcijās, kā arī pieprasīt pretendentam precizēt sniegto informāciju, ja tas nepieciešams pretendentu atlases veikšanai vai piedāvājumu pārbaudei un vērtēšanai.
	3. Komisija ir tiesīga pieaicināt ekspertus pretendentu atlasei vai piedāvājumu pārbaudei un vērtēšanai.

**10. NOLIKUMA PIELIKUMI**

10.1. Iepirkuma nolikumam ir pievienoti 4 (četri) pielikumi, kas ir tā neatņemamas sastāvdaļas:

10.1.1.pielikums Nr.1 „Pieteikums par piedalīšanos iepirkumā” (forma);

10.1.2.pielikums Nr.2 „Tehniskā specifikācija”;

10.1.3.pielikums Nr.3 “Informācija par pretendenta veiktajām piegādēm” (forma);

10.1.4.pielikums Nr.4 „Tehniskais un finanšu piedāvājums” (forma).

Iepirkumu komisijas priekšsēdētājs

***Pielikums Nr.1***

**PIETEIKUMS**

**par piedalīšanos iepirkumā „Mīkstā inventāra iegāde Maltas vidusskolas vajadzībām”**

 (identifikācijas Nr. RNP MPP 2016/4)

|  |  |  |
| --- | --- | --- |
|  |  |  |
| (sastādīšanas vieta) |  | (datums) |

 Pretendents <***pretendenta* *nosaukums***>, reģistrācijas Nr.<*reģistrācijas numurs*>, adrese: <*juridiskā* *adrese*>, <*personas, kas paraksta pieteikumu un piedāvājumu, amats, vārds, uzvārds*> personā, kas rīkojas uz <*pilnvarojošā dokumenta nosaukums*>, ar šā pieteikuma iesniegšanu:

1. piesakās piedalīties iepirkumā **„Mīkstā inventāra iegāde Maltas vidusskolas vajadzībām”** identifikācijas Nr. RNP MPP 2016/4;
2. apņemas ievērot iepirkuma nolikuma prasības;
3. apliecina, ka visas sniegtās ziņas ir patiesas;
4. apliecina, ka pretendentam ir visi nepieciešamie dokumenti (sertifikāti, licences vai tml.), lai Latvijas Republikā nodarbotos ar piedāvātā mīkstā inventāra tirdzniecību;
5. apliecina, ka nav tādu apstākļu, kuri liegtu pretendentam piedalīties iepirkumā;
6. iepirkuma līguma slēgšanas tiesību piešķiršanas gadījumā apņemas piegādāt tehniskajā specifikācijā paredzēto mīksto inventāru par piedāvāto līgumcenu: **EUR** <***summa cipariem***> (<***summa vārdiem***>) bez pievienotās vērtības nodokļa (PVN).

Piedāvājuma summa, ieskaitot PVN – EUR <*summa cipariem*> (<*summa vārdiem*>).

Nosaukums:

Adrese:

Reģistrācijas Nr.

Tālrunis:

Fakss:

E-pasts:

Kontaktpersona:

Maksājumu rekvizīti

Banka:

Konts:

Kods:

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_ *<vārds, uzvārds>*

***Pielikums Nr. 2***

**TEHNISKĀ SPECIFIKĀCIJA**

**iepirkumā „Mīkstā inventāra iegāde Maltas vidusskolas vajadzībām”**

(identifikācijas Nr. RNP MPP 2016/4)

**Iepirkuma priekšmets: CPV kods:** [**39500000-0**](http://iub.gov.lv/lv/iubcpv/parent/4759/clasif/main/) **(Tekstilpreces).**

|  |  |  |  |  |
| --- | --- | --- | --- | --- |
| **Nr.****p.k.** | **Preces nosaukums** | **Mērv.** | **Skaits** | **Tehniskā specifikācija** |
| 1. | Spilvendrānas | gb. | 150 | Izmērs: 600x600 mm;Materiāls: kokvilnas, vienkrāsaini siltie toņi (izņemot baltus)Viss mazgājams 60 grādu temperatūrāParedzētas mazgāšanai veļas mašīnā. |
| 2. | Palagi  | gb. | 150 | Izmērs: 2100x1500 mm;Materiāls: kokvilnas, vienkrāsaini siltie toņi (izņemot baltus)Viss mazgājams 60 grādu temperatūrāParedzētas mazgāšanai veļas mašīnā. |
| 3. | Segas pārvalki  | gb. | 150 | Izmērs: 2100x1500 mm;VienkrāsainasViss mazgājams 60 grādu temperatūrāParedzētas mazgāšanai veļas mašīnā. |
| 4.  | Frotē dvieļi | gb. | 150 | Izmērs: 750 x 500 mm, Materiāls: kokvilnas, vienkrāsaini siltie toņi (izņemot baltus) Paredzētas mazgāšanai veļas mašīnā. |
| 5. | Vafeļu dvieļi | gb. | 30 | Izmērs: 750 x 500 mm, Materiāls: kokvilnas, vienkrāsaini siltie toņi (izņemot baltus)Paredzētas mazgāšanai veļas mašīnā. |
| 6. | Spilveni  | gb. | 75 | Izmērs: 600x600 mm;Materiāls: vienkrāsaina kokvilna ar poliestera bumbiņu pildījumuKvalitatīvs, izturīgs materiāls. Paredzēts intensīvai lietošanai.Paredzētas mazgāšanai veļas mašīnā. |
| 7. | Siltās sintepona segas | gb. | 75 | Izmērs: 1500 x 2000 mm, Materiāls: vienkrāsaina kokvilnaKvalitatīvs, izturīgs materiāls. Paredzēts intensīvai lietošanai.Paredzētas mazgāšanai veļas mašīnā. |
| 8. | Galdauts  | gb. | 8 | Izmērs: 2000x1800 mm;Materiāls: linsKrāsa: dabīgaParedzētas mazgāšanai veļas mašīnā. |

1. Piedāvājumā jāparedz **piegāde** (Maltas vidusskola, Skolas ielā 5, Malta, Maltas pagasts, Rēzeknes novads)
2. **Tehniskajam piedāvājumam pievieno vizuālo informāciju par piedāvāto preci (foto).**

***Pielikums Nr.3***

**INFORMĀCIJA**

**par pretendenta veiktajām piegādēm**

|  |  |  |  |  |  |
| --- | --- | --- | --- | --- | --- |
| **Gads** | **Pasūtītājs** | **Iepirkuma līguma priekšmets**  | **Apjoms, EUR** | **Līguma termiņš** | **Pasūtītāja kontaktpersona, tālrunis** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |
| --- | --- |
| Pretendenta nosaukums:  |  |
| Pilnvarotās personas amats,vārds, uzvārds  |  |
| Pilnvarotās personas paraksts |  |

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Pielikums Nr.4***

**TEHNISKAIS UN FINANŠU PIEDĀVĀJUMS**

**iepirkumā „Mīkstā inventāra iegāde Maltas vidusskolas vajadzībām”**

(identifikācijas Nr. RNP MPP 2016/4)

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Preces nosaukums | Pretendenta piedāvātās preces tehniskā specifikācija  | Mērv.  | Skaits  | Cena par vienu vienību EUR(bez PVN) | Summa par plānoto apjomuEUR (bez PVN) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Kopējā piedāvājuma summa (bez PVN)**  |  |
| **Pievienotās vērtības nodoklis (PVN) 21%** |  |
| **Kopējā piedāvājuma summa (ar PVN)** |  |

|  |  |
| --- | --- |
| Pretendenta nosaukums:  |  |
| Pilnvarotās personas amats,vārds, uzvārds  |  |
| Pilnvarotās personas paraksts |  |

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_